Ագա Քանքանյան

Ագա Քանքանյան (իրական անունը՝ Աղավնի Օհանջանի Քանքանյան, հունիսի 25, 1977(1977-06-25), Երևան, Հայկական ԽՍՀ, ԽՍՀՄ), հայ դիմահարդար, մոդելավորող, ոճաբան, Aga Kankanyan Image Studio նորաձևության կենտրոնի և Aga Kankanyan Beauty Tools ապրանքանիշի հիմնադիրը, գեղեցկության ոլորտի առաջատար բլոգեր։


== Կենսագրություն ==
Աղավնի (Ագա) Քանքանյանը ծնվել է 1977 թվականի հունիսի 25-ին Երևանում։ 1996 թվականին սովորել է «Ատեքս» նորաձևության կենտրոնի ոճաբանների և դիմահարդարների դպրոցում՝ ստանալով դիմահարդարի որակավորում։ 1999 թվականին «Colour luxe» կազմակերպության ներկայացուցչությունում դեմքի և մարմնի մաշկի խնամքի, դիմահարդարման դասընթացքների շարք է անցել, նույն թվականին սովորել է «Ատեքս» նորաձևության կենտրոնում և ստացել նախագծող-մոդելավորողի դիպլոմ՝ սովորելով Անդրեյ Միլմոնի ղեկավարած դասարանում։ Հենց նա, չկարողանալով արտասանել Աղավնի անունը, սկսել է աղջկան կոչել Ագա անվամբ։ Մասնագիտությամբ լինելով հագուստի մոդելավորող՝ Ագա Քանքանյանը փոխել է մասնագիտական ուղղվածությունը և սկսել զբաղվել դիմահարդարմամբ։ 1999 թվականից որպես ոճաբան-դիմահարդար աշխատել է տարբեր գեղեցկության սրահներում։ 


=== Մասնագիտական գործունեություն ===
2000 թվականին եղել է «Միսս Հայաստան 2000» և «Միսս ուսանողուհի 2000» մրցույթների ոճաբան-դիմահարդարը։ Առաջիններից մեկն է եղել, որն առանձին համագործակցություն է ունեցել հայկական մեդիայի ոլորտի ներկայացուցիչների հետ՝ ստեղծելով հատուկ դիմահարդարում։ 2008 թվականին մասնակցել է «Եվրատեսիլ 2008»-ին և «Славянский базар»-ին՝ որպես Հայաստանի ներկայացուցիչ Սիրուշոյի ոճաբան-դիմահարդարը։ Ագա Քանքանյանը Սիրուշոյին ուղեկցել է նաև Կիպրոսում, Հունաստանում, ԱՄՆ-ում տեղի ունեցած համերգների ժամանակ, եղել է տեսահոլովակների ոճաբան-դիմահարդարը։ Եղել է «Տաշիր 2009», Ֆլորա Մարտիրոսյանի և Մայքլ Սթոունի՝ հայոց Եղեռնին նվիրված համերգի, Սամանթա Ջեյդի, Քսենյա Սոբչակի և հայ բազմաթիվ արտիստների (Քրիստինե Պեպելյան, Օլգա Այվազյան, Անի Քրիստի, Հրաչուհի Ութմազյան, Արփի Գաբրիելյան, Արևիկ Ուդումյան, Մերի Մակարյան, Մարինե Գյուլումյան, Տաթևիկ Ադումյան, Վարդուհի Ալեքսանյան և այլք) նկարահանումների ոճաբան-դիմահարդարը։
2011-2015 թվականներին համագործակցել է «Cosmopolitan Armenia» հանդեսի հետ՝ լինելով լուսանկարահանումների դիմահարդար և «Նորաձևություն և գեղեցկություն» բաժնի նյութերի հեղինակ։ Համագործակցել է նաև «Էլ Սթայլ», «Հարս», «Bali», «Сервис», «TV մոլ», «TV ալիք», «Афиша» հանդեսների հետ։ Եղել է տարբեր հեռուստաալիքների նախագծերի դիմահարդար և ոճաբան («Cosmic Show», «Սպիտակ անկյուն», «Անկախ տարիքից», «Հայաստանի ձայնը», «Փոփ արտ» և այլն)։ Որպես ոճաբան-դիմահարդար՝ մասնակցել է նաև նորաձևության ցուցադրությունների։ Առաջին հայ դիմահարդարն է, որ աշխարհի տարբեր քաղաքներում (Երևան, Էջմիածին, Լոս Անջելես, Գլենդել, Նյու Յորք, Լիոն, Մոսկվա, Տոմսկ, Մալյորկա) վարել է դիմահարդարման դասընթացներ։ 2019 թվականին եղել է «Օրիֆլեյմ» շվեդական ընկերության կազմակերպած The One Beauty Award-ի ժյուրիի անդամ։ Տարբեր տարիների եղել է Լոս Անջելեսում կազմակերպվող ամենամյա «Armenian Music Awards»-ի ոճաբան-դիմահարդար։ Մասնակցել է աշխարհահռչակ տարբեր դիմահարդարների վարպետության դասերի (Սքոթ Բարնս, Մարիո Դեդիվանովիչ, Սամեր Խուզամի և այլք)։ Եղել է «Միսս Աշխարհ Արմենիա 2021» և «Միսս Տիեզերք Արմենիա 2021» մրցույթների ժյուրիի կազմում։


=== Ձեռնարկատիրական գործունեություն ===
2013 թվականին բացել է սեփական «Aga Kankanyan Image Studio» նորաձևության կենտրոնը։ Պարբերաբար կազմակերպել է դիմահարդարման դասընթացներ։ Հիմնել է նաև Aga Kankanyan Beauty Tools ապրանքանիշը, որում ներկայումս ներառված են շուրթերի և աչքերի մատիտների հավաքածուներ, դիմահարդարման վրձիններ։


=== Անձնական կյանք ===
Ամուսնացած է, ունի երկու զավակ՝ Վիվիենը և Կարենը։


== Ծանոթագրություններ ==


== Արտաքին հղումներ ==
Պաշտոնական կայք
Ձեր ամառը գունավորելու 576 տարբերակ․ IQOS աքսեսուարների ամառային հավաքածուն արդեն վաճառքում է
Դիմահարդարման 10 ինքնատիպ օրինակ Սիրուշոյից (ֆոտո)
Ագա Քանքանյանը՝ սեզոնային թրենդների, Սիրուշոյի հետ աշխատելու և դիմահարդարման կարևոր նրբությունների մասին
Դիմահարդարման նորաձև միտումները՝ ըստ Ագա Քանքանյանի
Թարմ մաշկ ու նուրբ երանգներ. մինիմալիստական make up-ը՝ ամառվա գլխավոր թրենդ (ֆոտո)
Ի՞նչ անակնկալ է պատրաստում Սիրուշոն
Ի՞նչ հագնել Ամանորին, ո՞ր գույներն են ակտուալ, որո՞նք են 2019-ի թրենդներն ու հակաթրենդները. պատմում է Ագա Քանքանյանը
Ի՞նչ ուտել, ի՞նչ հագնել և ինչպե՞ս միայն հայլայթերի օգնությամբ ունենալ ամանորյա գեղեցիկ make up. մասնագետների խորհուրդը (ֆոտո/վիդեո)
Ինչ արժե դիմահարդարումը Ագա Քանքանյանի մոտ (լուսանկարներ)
«Եթե դու ճիշտ ապրես, քեզ հետ սխալ բան չի լինի». Ագա Քանքանյան Archived 2021-10-20 at the Wayback Machine.